Diari Oficial de la Generalitat Valenciana


Sumari del DOGV 4192, del 18-02-2002 (2002/1197)

ORDRE de 29 de gener de 2002, de la Conselleria d'Innovació i Competitivitat, per la qual es creen fitxers informatitzats amb dades de caràcter personal.
---------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2002/01/29/(1)/dof/vci/html**

### Dades del document

Número de DOGV
:   4192

Data del DOGV
:   18-02-2002

Secció del DOGV
:   I. DISPOSICIONS GENERALS

Número del document
:   2002/1197


Data del document
:   29-01-2002

Organisme emissor
:   Conselleria d'Innovació i Competitivitat

Tipus de document
:   Ordre

Anàlisi jurídica

 Descriptors 

:   * dades personals
    * base de dades
    * administració regional
    * legislació

ORDRE de 29 de gener de 2002, de la Conselleria d'Innovació i Competitivitat, per la qual es creen fitxers informatitzats amb dades de caràcter personal. [2002/X1197]
  
La Llei Orgànica 15/1999, de 13 de desembre, de Protecció de Dades de Caràcter Personal, estableix en l'article 2 que hi serà d'aplicació a les dades de caràcter personal registrades en suport físic que les faça susceptibles de tractament, i a qualsevol modalitat d'ús posterior d'aquestes dades pels sectors públic i privat.
  
Així mateix, l'esmentada llei orgànica disposa en l'article 20 que la creació, modificació o supressió dels fitxers de les administracions públiques només podrà fer-se per mitjà de disposició general publicada en el Boletín Oficial del Estado o diari oficial corresponent.
  
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina en l'article 10 i següents el procediment d'inscripció en aquest últim dels fitxers informatitzats de dades personals creats o gestionats pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers informatitzats, l'exercici de la qual recau en la conselleria competent per raó de la matèria.
  
Per tot això, d'acord amb el que s'ha establit en l'article 35 e) de la Llei de la Generalitat Valenciana 5/1983, de Govern Valencià, i una vegada acomplits els tràmits establits en l'article 12 del Decret 96/1998, de 6 de juliol, del Govern Valencià, resolc:
  
Primer
  
La present ordre té per objecte la creació i regulació dels fitxers de tractament de dades de caràcter personal que s'indiquen en l'annex, de conformitat amb el que s'ha disposat en l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Segon
  
Els responsables dels fitxers informatitzats de referència adoptaran les mesures de gestió i organització que siguen necessàries per a assegurar la confidencialitat, seguretat i integritat de les dades, i també les conduents a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Tercer
  
Els afectats del fitxer informatitzat poden exercir el seu dret d'accés, rectificació i cancel·lació de dades, quan siga procedent, davant l'òrgan administratiu que es concreta en la present ordre.
  
DISPOSICIÓ FINAL
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 29 de gener de 2002
  
El conseller d'Innovació i Competitivitat,
  
FERNANDO V. CASTELLÓ BORONAT
  
ANNEX
  
A) Enquestes de qualitat percebuda
  
1. Finalitat i ús del fitxer:
  
- Atenció al ciutadà.
  
2. Persones o col·lectius sobre els quals es pretén obtenir dades de caràcter personal:
  
- Ciutadans que telefonen al telèfon 012 de la Generalitat Valenciana.
  
3. Procediment de recollida de dades:
  
- Enquestes o entrevistes.
  
4. Estructura bàsica del fitxer automatitzat i descripció de les dades de caràcter personal incloses en aquest:
  
- Nom i cognoms.
  
- Telèfon.
  
- Estat civil.
  
- Sexe.
  
- Dades acadèmiques i professionals: formació.
  
- Dades d'informació comercial: treballador per compte d'altri o propi.
  
5. Cessions de dades previstes: no n'hi ha.
  
6. Òrgan responsable del fitxer:
  
Direcció General de Telecomunicacions i Modernització.
  
7. Servei o centre directius davant el qual es poden exercir els drets d'accés, rectificació i cancel·lació:
  
- Àrea de Qualitat i Racionalització dels Serveis Públics.
  
8. Mesures de seguretat: nivell bàsic.
  
B) Queixes i suggeriments
  
1. Finalitat i ús del fitxer:
  
- Aplicació per a la gestió de les queixes i suggeriments que es reben als centres dependents de la Generalitat Valenciana.
  
2. Persones o col·lectius sobre els quals es pretén obtenir dades de caràcter personal:
  
- Ciutadans que, en la seua relació amb la Generalitat Valenciana, hagen formulat queixes o suggeriments.
  
3. Procediment de recollida de dades:
  
- Formulari.
  
4. Estructura bàsica del fitxer automatitzat i descripció de les dades de caràcter personal incloses en aquest:
  
- DNI.
  
- Nom i cognoms.
  
- Telèfon.
  
5. Cessions de dades previstes: no n'hi ha.
  
6. Òrgan responsable del fitxer:
  
- Direcció General de Telecomunicacions i Modernització.
  
7. Servei o centre directiu davant el qual es poden exercir els drets d'accés, rectificació i cancel·lació:
  
- Àrea de Qualitat i Racionalització dels Serveis Públics.


Còpia Permalink ELI